U-I-130/15
Natisni
Opravilna št.:
U-I-130/15
Datum odločitve:
19. 11. 2015
ECLI:
ECLI:SI:USRS:2015:U.I.130.15
Akt:
Zakon o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) (ZPIZ-1), 407. čl.
Izrek:
Pobuda za začetek postopka za oceno ustavnosti 407. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Emil Lipovec, Ljubljana
Datum vloge:
8. 9. 2015
Vrsta odločitve:
sklep
Vrsta rešitve:
zavrženje
Dokument:
US30799
Dokument v PDF obliki:
U-I-130-15.pdf
136 KB
Prenesite datoteko
U-I-130/15-11
19. 11. 2015
SKLEP
Ustavno sodišče je v postopku za preizkus pobude Emila Lipovca, Ljubljana, na seji 19. novembra 2015
sklenilo:
Pobuda za začetek postopka za oceno ustavnosti 407. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo) se zavrže.
OBRAZLOŽITEV
1. Odvetnik Emil Lipovec, Ljubljana, je v imenu Ljerke Despot iz Ljubljane vložil pobudo za začetek postopka za oceno ustavnosti 407. člena Zakona o pokojninskem in invalidskem zavarovanju (ZPIZ-1). V pobudi se je skliceval na posebno pooblastilo za zastopanje z dne 17. 6. 2015, ki je bilo dano samo za vložitev ustavne pritožbe zoper sodbo Vrhovnega sodišča št. VIII Ips 210/2014 z dne 24. 2. 2015 (zadeva št. Up-417/15), ne pa za zastopanje v postopku s pobudo za presojo ustavnosti izpodbijane zakonske določbe.
2. Ker odvetnik pobudi ni predložil ustreznega pooblastila za zastopanje pred Ustavnim sodiščem, ga je Ustavno sodišče pozvalo, naj predloži pooblastilo, ki bo izpolnjevalo pogoje iz prvega odstavka 24.a člena Zakona o Ustavnem sodišču
(Uradni list RS, št. 64/07 –
uradno prečiščeno besedilo
in 109/12 – v nadaljevanju ZUstS)
. Ob tem ga je opozorilo na posledice, če pooblastila v danem roku ne bo predložil.
3. Odvetnik ni predložil ustreznega pooblastila za zastopanje, zato je Ustavno sodišče štelo, da vlaga pobudo v svojem imenu. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Ker pobudnik za vložitev pobude ni izkazal pravnega interesa, je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik
zanj dr. Jadranka Sovdat
Podpredsednica